Vilniaus miesto paveldotvarkos programos

4 priedas

**FINANSAVIMO KRYPTIS**

**„DAUGIABUČIŲ GYVENAMŲJŲ NAMŲ FASADŲ ELEMENTŲ GALIMOS AVARINĖS AR AVARINĖS BŪKLĖS LIKVIDAVIMAS“**

|  |  |  |
| --- | --- | --- |
| **Eil. Nr.** | **Tema** | **Aprašymas** |
| **1.** | **Finansavimo krypties tikslas** | Pagerinti daugiabučių gyvenamųjų namų, esančių Vilniaus senamiestyje ir kultūros paveldo vietovėse, fasadų elementų (balkonų, lodžijų, karnizų, parapetų ir kitų fasado elementų ir architektūrinių detalių) būklę atliekant tvarkymo darbus, būtinus galimai avarinei ar avarinei būklei likviduoti. |
| **2.** | **Finansuojami darbai** | Galimos avarinės ar avarinės būklės balkonų, lodžijų konstrukcijų, jų aptvarų ir stogelių konstrukcijų, karnizų, parapetų, kitų fasado elementų ir architektūrinių detalių pakeitimas ir (ar) remontas, atkūrimas (pagal buvusį pavyzdį ar analogą), balkonų, lodžijų hidroizoliacijos, nuosvyrų įrengimas ir (ar) apskardinimas, balkonų, lodžijų paviršiaus parengimas naudoti (išskyrus balkonų, lodžijų grindų apdailos medžiagas). |
| **3.** | **Projektavimo, tyrimų, ekspertizių finansavimas** | Projektavimo paslaugoms, tyrimams, ekspertizių parengimo paslaugoms finansavimas skiriamas tuo atveju, jeigu objektas dalyvauja paveldotvarkos programoje ir yra pradėti vykdyti rangos darbai. Tokiu atveju finansuojama 70 proc. projektavimo, tyrimų, ekspertizių rengimo išlaidų.  Projektavimo, tyrimų išlaidos nefinansuojamos valstybės saugomiems nekilnojamojo kultūros paveldo objektams, kuriems šios išlaidos kompensuojamos pagal Kultūros paveldo departamento prie Lietuvos Respublikos kultūros ministerijos programas. |
| **4.** | **Galimi pareiškėjai** | Fiziniai asmenys pastatų savininkai, bendrojo naudojimo objektų valdytojai. |
| **5.** | **Privalomi pateikti dokumentai** | 1. Prašymas (Programos 1 priedas). 2. Specializuotos namo apžiūros aktai ar konstrukcijų būklės ekspertizė (galimai avarinei ar avarinei būklei likviduoti). 3. Pastato visumos ir numatytų tvarkyti jo dalių esamos padėties fotofiksacija, atlikta prieš pradedant tvarkybos darbus; 4. Teisės aktų nustatyta tvarka suderintas tvarkybos darbų projektas/aprašas (įskaitant numatytų tvarkyti fasado elementų ir (ar) stalių gaminių darbo brėžinius) ir leidimas jį įgyvendinti 5. Iš dalies finansuojamų tvarkybos darbų sąmata ir jos ekspertizė. 6. Projektavimo ir ekspertizių paslaugų atlikimo aktai ir sąskaitos faktūros, tyrimų dokumentai (pagal Programos 17 punktą), jeigu prašoma kompensuoti už šias paslaugas patirtas išlaidas. 7. Daugiabučio namo butų ir kitų patalpų savininkų sprendimas, priimtas Civilinio kodekso 4.85 straipsnyje nustatyta tvarka, pritarti tvarkybos darbams arba negyvenamosios paskirties pastato bendraturčių sprendimas, priimtas Civilinio kodekso 4.75 straipsnyje nustatyta tvarka, pritarti tvarkybos darbams. |
| **6.** | **Specialieji reikalavimai** | 1. Balkonų, lodžijų konstrukcijų, jų aptvarų ir stogelių konstrukcijų, nuosvyrų ir (ar) apskardinimų, karnizų, parapetų ir kitų fasado elementų ir architektūrinių detalių pakeitimą, remontą ir (ar) atkūrimą būtina atlikti pagal buvusį pavyzdį ar analogą. 2. Atliekant avarinės arba galimai avarinės būklės likvidavimo darbus būtina sutvarkyti ar įrengti lietaus surinkimo ir nuvedimo sistemą. |
| **7.** | **Kitos sąlygos** | 1. Planuojami darbai gali būti atliekami etapais, ne ilgiau kaip per 2 metus. 2. Po tvarkybos darbų pabaigimo privaloma pateikti atliktų darbų priėmimo perdavimo aktus ir sąskaitas faktūras. 3. Po tvarkybos darbų pabaigimo, kartu su darbų atlikimo aktais, privaloma pateikti pastato visumos ir sutvarkytų jo dalių esamos padėties fotofiksacija (iš tų pačių taškų, kaip prieš pradedant tvarkybos darbus). |
| **8.** | **Finansavimo būdas** | Finansavimas skiriamas išlaidų kompensavimo būdu |
| **9.** | **Finansavimo intensyvumas** | 80 proc. |
| **9.** | **Vertinimo prioritetai** | 1. Statiniai, esantys Vilniaus senamiestyje (u. k. KVR 16073). 2. Statiniai, esantys Vilniaus senojo miesto ir priemiesčių archeologinėje vietovėje (u. k. KVR 25504). 3. Statiniai, esantys Vilniaus miesto istorinėse dalyse: Žvėryne (u. k. KVR 33652), Naujamiestyje (u.k. KVR 33653), Antakalnyje (u. k. KVR 16084). 4. Statiniai, esantys Šnipiškių dalyse, vadinamose Skansenu (u. k. KVR 12599) bei Piromontu (u. k. KVR 33608). 5. Statiniai, esantys Vilniaus miesto istorinėje dalyje, vadinamoje Rasų kolonija (u. k. KVR 16077). 6. Prašymo pateikimo data ir laikas. |

\_\_\_\_\_\_\_\_\_\_\_\_\_\_